જોકે, નાવડિયા કહે છે કે, “વર્ષ ૨૦૦૮ની મંદી વખતે જે લોકોએ પોતાની સિસ્ટમ સુધારી લીધી હતી તેમને આજે કોઇ સમસ્યા નથી. તેઓ કૅશ ન હોવા છતાં આસાનીથી કામ કરી રહ્યા છે. આમ પણ સિસ્ટમમાં આવવાથી લોકોને ફાયદો જ છે. બજારમાંથી ઊંચા વ્યાજે પૈસા લેવા અને કમિશન આપીને બિલ લેવામાં નફો ઓછો થાય છે તે વાત લોકોને સમજ પડતી નથી. બેંકિંગ સિસ્ટમમાં આવવાથી નફો વધી જાય છે તે ૨૦૦૮ની સાલમાં સિસ્ટમમાં આવી ગયેલા લોકોને હાલ સમજાઇ રહ્યું છે. એટલે હાલ હીરા ઉદ્યોગ માટે બીજી મોટી તક છે કે કૅશની જગ્યાએ ચેકથી જ કામકાજ શરૂ કરે. ત્યારે પણ એસોસિયેશન તરફથી બધાને સમજાવવામાં આવ્યા હતા અને હવે પણ સમજાવી રહ્યા છીએ. આ માટે ૧૩ તારીખે સેમિનાર પણ રાખ્યો છે.”